**ΕΙΣΑΓΩΓΙΚΕΣ ΕΞΕΤΑΣΕΙΣ ΑΠΟ ΤΗΝ ΣΤ΄ ΔΗΜΟΤΙΚΟΥ ΣΤΗΝ Α΄ ΓΥΜΝΑΣΙΟΥ ΤΟΥ ΜΟΥΣΙΚΟΥ ΣΧΟΛΕΙΟΥ** Οι **εισαγωγικές εξετάσεις** απευθύνονται σε απόφοιτους της ΣΤ΄ Δημοτικού. Περιλαμβάνουν μία ομάδα τεστ μουσικών ικανοτήτων (μουσικά παιχνίδια). **Οι υποψήφιοι δεν είναι απαραίτητο να έχουν μουσικές γνώσεις ή να γνωρίζουν κάποιο μουσικό όργανο.**

**ΣΕ ΠΟΙΕΣ ΙΚΑΝΟΤΗΤΕΣ ΜΟΥΣΙΚΗΣ ΑΝΤΙΛΗΨΗΣ ΕΞΕΤΑΖΟΝΤΑΙ ΟΙ ΥΠΟΨΗΦΙΟΙ ;**

**Α.  Αντίληψη του ρυθμού**

**Β.  Ακουστική ικανότητα**

**Γ.  Φωνητική ικανότητα**

**Δ.  Διάκριση μουσικών φράσεων, ηχοχρωμάτων και μουσικού χαρακτήρα.**

**Ε.  Εκτέλεση (προαιρετικά) σε μουσικό όργανο.**

**Παρακαλούμε να λάβετε υπόψη ότι:**

* Ο κανονισμός ή τα είδη των τεστ μουσικών ικανοτήτων μπορεί να αλλάζουν από χρονιά σε χρονιά.
* **Αιτήσεις**για τις εισαγωγικές εξετάσεις κατατίθενται κάθε χρόνο στο σχολείο μας τον Μάιο (συνήθως από τις 10 έως τις 30 Μαΐου). Αιτήσεις μπορείτε να προμηθευτείτε από τη γραμματεία του σχολείου. Κατά την κατάθεση της αίτησής σας απαιτείται πιστοποίηση του τόπου κατοικίας (λογαριασμός ΔΕΗ, ΟΤΕ, ΕΥΔΑΠ ή άλλος αντίστοιχος, ο οποίος πιστοποιεί τον τόπο κατοικίας).
* Οι εξετάσεις διενεργούνται το δεύτερο 15ήμερο του Ιουνίου κάθε χρονιάς στον χώρο του σχολείου. Την ημερομηνία εξετάσεων ορίζει κάθε χρόνο το Υπουργείο Παιδείας.
* Επικοινωνήστε με το 22210-32910 για περισσότερες πληροφορίες ή επισκεφθείτε μας.

**Προετοιμασία των υποψηφίων**

   Οι υποψήφιοι που λαμβάνουν μέρος στις εξετάσεις προετοιμάζονται σε **ειδική συνάντηση προετοιμασίας** με καθηγητές του σχολείου μας. Στην συνάντηση αυτή, η οποία θα πραγματοποιηθεί τον Ιούνιο, λίγες ημέρες πριν από τις εξετάσεις, οι μαθητές γνωρίζουν τα διάφορα τεστ μουσικής αντίληψης (μουσικά παιχνίδια), τα οποία περιλαμβάνονται στις εξετάσεις, έτσι ώστε να αποβάλουν, όσο το δυνατόν περισσότερο, το άγχος της εξέτασης. Οι υποψήφιοι ειδοποιούνται για την ημερομηνία της προετοιμασίας με την υποβολή της αίτησής τους. Η ημερομηνία αυτή αναρτάται έγκαιρα και στην 1η σελίδα του ιστότοπου.

Οι επιτροπές των εισαγωγικών εξετάσεων για προφανείς λόγους δεν αποτελούνται από καθηγητές του σχολείου μας.